钦定古今图书集成/明伦汇编/氏族典/第586卷 > 《廖用贤尚友录》 > 以官为氏
## 钦定古今图书集成/明伦汇编/氏族典/第586卷 > 《廖用贤尚友录》 > 以官为氏

相里氏，咎繇之后为理氏。商末，理征孙仲师，遭难去
王为里。至晋大夫里克，为惠公所戮。克妻司城氏，携
少子季连，逃居相城，因为相里氏。季连元孙勤，见《庄
子》。《韩子》云：“相里子，古贤人也，著书七篇。”汉有河堤谒
者相里平。又侍书御史相里虎，济阴太守相里祉，始
居西河。前赵录偏将军相里览。梁有相里系孙本，仕
北魏东平王侍郎，大通二年归化。